রামমোহন কেন হিন্দুশাস্ত্রের দিকে ঝুঁকলেন, কী করে হিন্দুশাস্ত্রের এক নব-ব্যাখ্যাতা হয়ে উঠলেন---সে-সম্পর্কে সেকালে সুশোভন সরকার বা একালে আশিস নন্দীর ব্যাখ্যা প্রণিধানযোগ্য। বর্তমান জীবনীকার অমিয়বাবু গবেষণা করে কোনো আনকোরা তথ্য তুলে আনেন নি, বরং যুক্তিগ্রাহ্য মন নিয়ে রামমোহনের জীবন ও কর্মের নানান ব্যাখ্যার পুনঃপাঠ করেছেন। যেকোনো ‘মহাপুরুষ’ সম্বন্ধে বিশদতর জানতে এইভাবে চোখের রঙিন চশমা খুলে রাখার প্রয়োজন আছে। স্তালিনের ওপর মন্টিফিওরের সাম্প্রতিক লেখা বা মাওয়ের নব জীবনীকার শ্রীমতি জাং চ্যাং এমনই ফসল।